REGLAMENT TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2792)
  + [Valencià](/va/acuerdo/2792)






Selector de idioma

Leer

* [Español](/es/acuerdo/2792)
* [Valencià](/va/acuerdo/2792)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================

Secretaria General

Butlletí Oficial Universitat d'Alacant





REGLAMENT TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT

Data d'aprovació
:   27/02/2014

Data de publicació
:   06/03/2014

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2792.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2792)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2792)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT&url=https://www.boua.ua.es/va/acuerdo/2792)

**Títol:** REGLAMENT TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 27 de febrer de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 27 DE FEBRER DE 2014, VA APROVAR PER UNANIMITAT EL

REGLAMENT SOBRE ELS TREBALLS DE FINAL DE MÀSTER DE LA FACULTAT DE CIÈNCIES DE LA SALUT DE LA UNIVERSITAT D'ALACANT

Preàmbul

L'elaboració d'un treball de final de màster (d'ara endavant, TFM) és obligatòria per a concloure els ensenyaments oficials de màster. D'acord amb l'establit en el RD 1393/2007, de 29 d'octubre, «l'ensenyament de màster conclourà amb l'elaboració i defensa d'un treball de final de màster» (art. 15.3).

Amb la finalitat d'unificar els criteris i procediments que asseguren l'homogeneïtat en l'organització i avaluació dels TFM s'estableix la Normativa sobre els treballs de final de grau/treballs de final de màster en la Universitat d'Alacant, aprovada en el Consell de Govern del 30 d'octubre de 2012. En aquesta normativa es preveu el seu desenvolupament posterior pels diferents centres per a adequar-la a les específiques característiques dels seus títols.

D'acord amb aquest requeriment, la Junta de Centre de la Facultat de Ciències de la Salut aprova el següent Reglament dels TFM dels seus títols de màster.

Article 1. Objectiu i àmbit d'aplicació i desenvolupament

Aquest reglament conté directrius relatives a la definició, organització, elaboració, tutela, presentació, defensa, avaluació, qualificació i gestió administrativa dels TFM de la Facultat de Ciències de la Salut de la Universitat d'Alacant.

L'objectiu general dels TFM és que les i els estudiants siguen capaços de mostrar de manera integrada que han adquirit les competències associades al títol.

Els aspectes relatius al reconeixement de les activitats de la tutora o tutor i a la participació en les comissions avaluadores de TFM s’hauran de fer constar en el pla docent de l'assignatura TFM, d'acord amb el procediment que establisca el vicerectorat amb competències en ordenació acadèmica.

Article 2. Característiques del treball de final de màster

El TFM consisteix en la realització d'un projecte o estudi original i inèdit que permeta avaluar l'aplicació i el desenvolupament de les competències i els coneixements adquirits per l'alumnat de cada màster.

El TFM serà elaborat de manera individual o coordinada sota la direcció d'una professora o professor assignat per a tutoritzar l'estudiant i estarà concebut de manera que puga ser elaborat en el nombre d'hores corresponents als ECTS assignats a aquesta matèria en el seu pla d'estudis.

La realització del TFM podrà incloure, d'acord amb l'establit en el pla d'estudis, l'assistència a seminaris o un altre tipus d'activitats presencials que es consideren d'interès per a la realització d'aquest treball.

Per a l'elaboració dels TFM, els departaments que tinguen adscrita docència en l'assignatura elaboraran una relació de línies de treball TFM.

Cada TFM haurà de correspondre a una modalitat segons el caràcter de cada màster.

La guia docent de TFM serà elaborada per la professora o professor  responsable de l'assignatura. La guia docent establirà les competències genèriques i específiques, la programació, la metodologia associada i els sistemes d'avaluació, de conformitat amb la memòria de verificació de la titulació.

El TFM està protegit per la Llei de propietat intel·lectual.

Article 3. Comissió de TFM

Es crearà una Comissió de TFM per cada màster, que dependrà de la Comissió Acadèmica de la facultat. La Comissió de TFM coordinarà i supervisarà tot el procés relatiu als TFM i vetlarà per la qualitat i el nivell d'exigència que han de reunir els treballs.

La Comissió de TFM estarà composta per un màxim de nou integrants:

- Coordinadora o coordinador del màster, que ocuparà la presidència.

En cas d'absència, exercirà la presidència el o la integrant de la comissió en qui delegue.

- La secretària o secretari de la facultat, que ocuparà la secretaria de la comissió. En cas d'absència, exercirà la secretaria el o la integrant de comissió en qui delegue.

- Un nombre de professores o professors per departament, proporcional al percentatge de docència assignat a cada departament en la guia o guies docents de l’assignatura o assignatures TFM.

- Una o un representant del col·lectiu d'estudiants.

- Una o un representant del PAS.

La Comissió de TFM elaborarà els criteris necessaris per a desenvolupar les previsions assenyalades en aquest reglament i adaptar-los a les especificitats de cada títol de màster.

Article 4.Tribunals avaluadors

Cada curs acadèmic, la Comissió de TFM nomenarà, a proposta dels departaments que participen, els tribunals avaluadors de TFM.

Com a mínim hi haurà un tribunal avaluador de TFM per cada departament amb responsabilitat docent en l'assignatura TFM.

Cada tribunal estarà compost per tres membres titulars i tres suplents que es designaran d'entre el professorat de la titulació. Excepcionalment podrà designar-se professorat d'altres títols o personal col·laborador extern amb titulació universitària, en tots dos casos, mai més d'un per tribunal. Per a establir la presidència i secretaria del tribunal avaluador s'utilitzarà el criteri de categoria docent i antiguitat.

Article 5. Professora o professor responsable de l'assignatura TFM i tutores o tutors de TFM

L'assignatura de TFM de cada màster comptarà amb una professora o professor responsable. La coordinació de l'assignatura de TFM correspondrà al departament que tinga més percentatge de docència assignat en la fitxa o fitxes UA de l'assignatura TFM.

Cada estudiant comptarà amb una professora tutora o professor tutor. La tasca de la tutora o tutor consistirà a orientar, assessorar i planificar les activitats, així com fer el seguiment del procés d'aprenentatge.

El departament al qual estiga adscrit la tutora o tutor serà responsable de la substitució, temporal o permanent, quan es donen supòsits de baixa perllongada o es produïsca la finalització de la relació contractual amb la Universitat d'Alacant.

En els TFM realitzats en institucions o empreses externes a la Universitat d'Alacant hi haurà la figura d'una cotutora o cotutor pertanyent a la institució o empresa. En aquests casos, la tutora o tutor compartirà amb la cotutora o cotutor les tasques de direcció i orientació de l'estudiant.

Article 6. Gestió acadèmic-administrativa dels TFM

El centre sol·licitarà als departaments que envien a la Secretaria de la facultat, dirigida al coordinador o coordinadora del màster, la proposta de temes per a cobrir els TFM que els corresponen.

El repartiment de TFM entre departaments es farà en funció del percentatge assignat a cada departament en la guia o guies docents de l’assignatura o assignatures TFM.

La Comissió de TFM avaluarà, aprovarà i publicarà les línies de treball.

Una vegada aprovades les línies de treball, els departaments assignaran en l'aplicació informàtica de gestió acadèmica el nom de les tutores o tutors de cada estudiant.

La professora o professor responsable de l'assignatura TFM emplenarà la guia docent en Campus Virtual abans que s'òbriga el període de matrícula.

Les o els estudiants escolliran per ordre de prioritat la sol·licitud de línies de treball de TFM. La Comissió de TFM establirà els criteris d'assignació.

La Comissió de TFM farà pública la relació provisional de cada estudiant amb el TFM i tutora o tutor acadèmic assignat. Així mateix, establirà el procediment per a la seua comunicació i un període de reclamacions.

Una vegada conclòs el període de reclamacions, la Comissió de TFM farà pública la relació definitiva. Qualsevol modificació posterior haurà de ser de comú acord entre l'alumnat i el professorat afectat, i haurà de comptar amb l'autorització de la Comissió.

Article 7. Presentació del TFM

La Comissió TFM establirà i farà públic al començament del curs acadèmic un calendari de dates de presentació de treballs.

El lliurament del TFM es realitzarà com s'indica en l'eina virtual creada a aquest efecte per la UA per a l'organització i procediment del TFM.

Cada Comissió de TFM establirà les normes d'estil, extensió i estructura de la memòria de TFM, que es publicarà en la guia docent de l’assignatura o assignatures TFM.

La memòria del TFM podrà ser redactada i defensada en qualsevol de les llengües oficials de la Comunitat Valenciana o en qualsevol altre idioma oficial de la Unió Europea si així ho preveu, en aquest últim cas, la guia docent de l'assignatura. Aquest aspecte haurà de ser explicitat en totes les guies docents.

Article 8. Exposició, defensa i avaluació del TFM

La guia docent de l'assignatura establirà el procediment d'exposició i defensa d'acord al previst en el pla d'estudis de cada títol.

La tutora o el tutor emetrà un informe que podrà ser tingut en compte pel tribunal avaluador.

La defensa del TFM serà realitzada per l'estudiant en sessió pública, mitjançant l'exposició oral del contingut durant un temps màxim de 15 minuts.

Els criteris d'avaluació establits pel centre seran els recollits en la guia docent de l'assignatura.

El sistema de qualificacions serà l'establit en la normativa que resulte aplicable sobre el sistema de qualificacions en titulacions universitàries oficials.

La secretaria o secretari del tribunal avaluador garantirà la formalització de l'acta final d'avaluació del TFM. Els tribunals avaluadors podran proposar la concessió de matrícules d'honor.

La Comissió de TFM, d'acord amb la normativa en vigor, podrà qualificar amb matrícula d'honor els estudiants entre els proposats pels tribunals avaluadors. En cas que la proposta supere el nombre màxim, s'adjudicarà per nota de TFM i nota de l'expedient acadèmic.

La professora o professor responsable de l’assignatura o assignatures de TFM traslladarà a l'acta les qualificacions obtingudes per cada estudiant una vegada que la secretària o secretari del tribunal haja expedit la certificació prèvia en el programa informàtic de gestió acadèmica.

 La revisió de les qualificacions finals dels TFM es farà una vegada s’haja presentat una reclamació raonada a la Comissió de TFM. En aquest àmbit serà aplicable la normativa vigent en matèria de reclamació d'exàmens o avaluacions de la Universitat d'Alacant.

Article 9. Règim disciplinari

El plagi en el TFM implicarà la qualificació de suspens en la convocatòria corresponent, sens perjudici de les mesures disciplinàries o d'un altre tipus que siguen escaients.

Disposició addicional

En tot allò que no preveja aquest reglament serà aplicable la Normativa sobre els treballs de final de grau/treballs de final de màster en la Universitat d'Alacant i les diferents normes reguladores dels processos d'avaluació.

Disposició final. Entrada en vigor

Aquest reglament entrarà en vigor el curs 2013-2014 després de publicar-se el Butlletí Oficial de la Universitat d'Alacant una vegada haja sigut aprovat pel Consell de Govern.





[Carretera Sant Vicent del Raspeig s/n  
03851 Sant Vicent del Raspeig - Alacant  
 Tel. 02 065 0868 - Fax 33 559 4795](https://www.google.es/maps/@59.588744,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12057&trk=tyah&trkInfo=tarId%6U7245044061806%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)